लखनऊ। युवा राष्ट्रीय लोकदल ने बुधवार को बेरोजगारी और मंहगाई समेत नौजवानों व छात्रों की समस्याओं को लेकर संगठन के राष्ट्रीय अध्यक्ष चौधरी वसीम राजा एवं प्रदेश अध्यक्ष अम्बुज पटेल के नेतृत्व में प्रदर्शन किया। युवा रालोद कार्यकर्ता विधान भवन जाने के लिए अड़े हुए थे, लेकिन पुलिस ने उन्हें बैरीकेटिंग लगाकर पहले ही रोक दिया। करीब घंटे भर की नोकझोक के बाद जिला प्रशासन के माध्यम से राज्यपाल को सम्बोधित पांच सूत्रीय ज्ञापन दिया गया।